Goeiste! Dié hakke kan jy nie sonder hulp aantrek nie | SARIE
Kendall Jenner se assistente help haar die skoene aantrek. Foto: @kendalljenner_instagram	29 Desember 2016
Goeiste! Dié hakke kan jy nie sonder hulp aantrek nie	deur Amaria Carstens
In 2016 by die MTV-rolprenttoekennings in Kalifornië het Kendall Jenner omtrent die oë laat rek met haar toeryg-hakke. Dié hakke is só ingewikkeld om aan te trek dat sy dit nie op haar eie kon doen nie!
Nie een nie, maar twee assistente moes haar help om dit aan te trek.
Hierdie hakke is sexy! En met haar lang, dun bene het dit vir Kendall gewerk. Maar dié hakke gaan nie vir almal werk nie. Die geheim is lang bene! Daar is duidelik ’n groot tendens in hakke en stewels wat hoog teen jou bobeen eindig. Kendall Jenner en Gigi Hadid is die toonaangewers van dié trend. Kliek hier om te kyk watter ander bekendes dit ook al dra.
Pasop! As jy dit nie reg aantrek nie, kan die hoëbeen-stewels ’n verkeerde prentjie skets. Nie een van ons wil soos Julia Roberts in Pretty Woman lyk nie. Die geheim? Vermy blinkleer, asook platforms. Dié seisoen is suède jou beste opsie.
Sal jy hakke of stewels koop wat hoog teen jou bobeen eindig?